Ingurumen Aretoa Getxo

AZTARNEN BILA
2026-01-10 10:30 - 13:30 UTC
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

BIO-DIBER TAILERRAK: HEGAZTIENTZAKO JANLEKUAK PLASTIKOZKO BOTILEKIN
2026-01-11 10:30 - 13:30 UTC
Hilabete hotzenetan hegaztiei janaria emateko eta negua amaitu arte laguntzeko, jarduera hau 6 urtetik gorako haurrentzat antolatu da. Bertan, plastikozko botilak berrerabiliko ditugu hegaztientzako janlekuak egiteko, eta Ingurumen Aretoko lorategian jarriko ditugu.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

HELDUENTZAKO TAILERRA: XARABE SENDAGARRIAK BASOKO LANDAREEKIN (DANIEL COLORADOREKIN, EL SENDERO DE LA SALUD)
2026-01-15 10:30 - 13:30 UTC
Daniel Coloradok emango duen helduentzako tailer honetan, basoko landareekin egindako arnas xarabea egiteko prozesua ezagutuko dugu, Erdi Aroko botikarien errezeta bati jarraituz.
Hauek dira tailerraren edukiak:

Xarabe motak Erdi Aroan
Eztia printzipio aktiboen sustatzaile gisa
Basoko arnas landareak
Xarabea Egiteko prozesua

Jardueran zehar, haien propietateak, erabilera tradizionalak eta prestakuntza segururako gomendioak ezagutuko dituzu, autozainketa eta ongizatea modu kontziente eta arduratsuan sustatuz.
Ordutegia: 10:30 – 13:30. Beharrezkoa da aldez aurretik izena ematea eta Ingurumen Aretotik baieztapena jasotzea.

NATURAKO JARDUERAK: HARRIZKO TXORIEN BILA
2026-01-17 10:30 - 13:30 UTC
3 urtetik gorako haurrei zuzendutako jarduera honetan, parte-hartzaileek txoritxoak diruditen harriak bilatu ahal izango dituzte Ingurumen Aretoko inguruan. Ondoren, kartoi zati batean silikonaz itsatsiko dira. Bertan, beste elementu natural batzuk jarri ahal izango dira, hala nola makilak eta hostoak, eta paisaia naturala marraztu ahal izango da.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

ZOMORROEN-BILA
2026-01-18 10:30 - 13:30, 2026-02-21 10:30 - 13:30, 2026-03-01 10:30 - 13:30 UTC
Jarduera honen bidez, 8 urtetik gorako haurrek eta haien familiek gure inguruko intsektu eta zomorrotxoen zati bat ezagutu ahal izango dute, gure ekosistemetan betetzen duten funtzioa ezagutu eta kontserbazioaren garrantziari buruz hausnartu ahal izango dute. Horretarako, lupa batzuk erabiliz, zerrenda batean identifikatuko dituzte ikusten dituzten animalia txiki guztiak. Ondoren, gure intsektarium-ean benetako intsektuak mikroskopio digitalaren bidez ikusi ahal izango dituzte eta, amaitzeko, intsektu bat irudikatzen duen eskulan xume bat egin ahal izango dute, hainbat elementu berrerabiliz.
Ordutegia: 10:30, 11:00, 11:30, 12:00 eta 12:30. Beharrezkoa da aldez aurretik izena ematea eta Ingurumen Aretotik baieztapena jasotzea.

HELDUENTZAKO TAILERRAK, ARTILEA LANTZEN (ARTILEA MUNDURA-EKIN)
2026-01-24 10:30 - 13:30 UTC
16 urtetik gorako pertsonei zuzendutako ikastaro teoriko-praktikoa da. Ikastaro honetan, Artileamundura-ko Rakelek, ardi-artilea prestatzeko prozesua erakutsiko digu, bi makinaren bidez: eskarmenatzeko makina eta kardatzeko makina. Ondoren, landutako artilearekin tailer praktiko bat egingo da, feltroarekin apaingarriak sortzeko.
Ordutegia: 10:30etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

ARGAZKI GINKANA BOLUETIK (JARDUERA AUTOGIDATUA)
2026-01-24 10:30 - 13:30, 2026-03-19 10:30 - 13:30 UTC
Nahi duzu tarte dibertigarria pasatu, zure argazki-dohainak probatu eta sari gisa mini prismatikoak etxera eraman? Ez galdu argazki ginkana Boluetik!
Jarduera autogidatu berri honetan, Bolueko hezegunean aurki daitezkeen eta Ingurumen Aretotik emango dizugun fitxa batean jasotzen diren elementuen argazkiak lortzeko erronka botatzen dizugu. Elementu horietako bakoitzak puntuazio zehatza du: denbora amaitu aurretik puntu gehien lortzen dituzten parte-hartzaileen artean (hau da, elementu gehien lortzen dituztenen artean), sei hilean behin prismatikoak zozketatuko ditugu.
Adin guztiarentzako jarduera (sarrera doan 10:30etatik 13:30etara).

INGURUMEN HEZKUNTZAREN MUNDUKO EGUNA: NATURAREKIN BERRIZ KONEKTATZEKO JOKO BILDUMA
2026-01-25 10:30 - 13:30 UTC
Naturarekin konektatuta sentitzea funtsezkoa da osasun fisiko eta mentalerako, estresa murrizten duelako, gogo-aldartea hobetzen duelako, sistema immunologikoa indartzen duelako eta ongizate orokorra sustatzen duelako. Eta, gainera, denbora dibertigarria pasatzen bada, onura biderkatu egiten da!
Jarduera honetan, parte hartzen duten taldeek, Ingurumen Aretoko hezitzaileak gidatuta, hainbat jolas garatu ahal izango dituzte Ingurumen Aretoko inguruan, gure natura-ondarea hobeto ezagutzeko eta naturarekin konektatzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea. Gutxieneko adina: 6 urte.

LURRAREN BEROKETAREN AURKAKO EKINTZAREN MUNDUKO EGUNA: HAUR-ANIMAZIOKO ULTIMATUM EBOLUTIBOA FILMAREN PROIEKZIOA ETA KEINU ONEN MURAL KOLABORATIBOA
2026-01-31 10:30 - 13:30 UTC
Familiak berotze globalaren aurka jardutearen garrantziaz kontzientziatzeko asmoz, “El ultimatum evolutivo ” animaziozko filma bistaratuko da Aretoko zineman. Ondoren, egurrezko etxetxoan, txiki bakoitzari hainbat marrazki emango zaizkio ekintza desberdinekin: horietako batzuk berotze globalari laguntzen diote eta beste batzuk ez. Koloreztatu eta sailkatu egin beharko dituzte, eta Ingurumen Aretoan erakutsiko den elkarlaneko horma-irudi batean jarri beharko dituzte.
Gainera, parte-hartzaileei hamaiketako osasungarria (fruta eta zukua) eskainiko zaie.
5 urtetik gorakoentzat.
Bi txanda: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRAK: NIRE HEZEGUNE TXIKIA (HEZEGUNEEN MUNDUKO EGUNA, OTSAILAK 2)
2026-02-01 10:30 - 13:30 UTC
3 urtetik gorako haurrentzako sormen tailer dibertigarri batera gonbidatzen zaitugu, non miniaturazko hezegune bati bizia emango diogun. Berrerabilitako kristalezko ontzi batetik abiatuta, urez eta landarez betetako eskulan bat sortuko dugu, eta ekosistema mota horren ezaugarriak azalduko ditugu. Sormena, ingurumenarekiko errespetua eta materialen berrerabilera sustatzen dituen proposamen ludiko eta hezitzailea da.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

EKO-JOSTAILUAK: ZIBAK PLASTIKOZKO TAPOIEKIN
2026-02-07 10:30 - 13:30 UTC
3 urtetik gorako txikientzako tailer dibertigarri batera gonbidatzen zaitugu, non planetaren sormena eta zaintza eskutik helduta doazen. Jolasaren eta esperimentazioaren bidez, plastikozko tapoiak berrerabiliz ziba bat eraikiko dugu, irudimena, motrizitatea eta ingurumen-kontzientzia sustatuz. Birziklatzea ere oso dibertigarria izan daitekeela ikasteko proposamen ludiko eta hezitzailea da.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

ESCAPE ROOM: ZABORRETA DOKTOREA
2026-02-08 10:30 - 13:30, 2026-04-02 10:30 - 13:30 UTC
Zaborreta Doktoreak ingurumenarekiko sortu duen plan suntsitzailearekin bukatzeko beharra dago. Horretarako, familiek eta taldeek hainbat froga eta pista gainditu eta topatu beharko dituzte, doktoreak bere egitasmoa lor ez dezan eta Ingurumen Aretotik garaiz ihes egiteko. Modu aktibo zein dibertigarri baten ingurumen arlo desberdinak jorratuko dira: hondakinen kudeaketa, biodibertsitatea, kontsumo arduratsua, besteak beste.
Ekimen hau ordu eta erdikoa da eta gehienez 6 kideko taldeetan egingo da. Bi txanda egingo dira: lehenengo saioa 10:30ean hasiko da eta bigarrena 12:15ean. Beharrezkoa da aurretik izena ematea eta gutxieneko adin gomendatua 8 urtekoa da.

ESKULAN JASANGARRIAK: INAUTERIETAKO MASKARAK
2026-02-14 10:30 - 13:30 UTC
3 urtetik gorako haurrentzako tailer sortzaile honetan inauterietako maskarak egingo ditugu kartoizko arrautza-ontziak berrerabiliz. Jardueraren helburua adierazpen artistikoa, sormena eta ingurumenaren kontzientzia sustatzea da, materialak berrerabiliz.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

NATURAN BIZIRAUTEA (JARDUERA AUTOGIDATUA)
2026-02-15 10:30 - 13:30, 2026-03-29 10:30 - 13:30 UTC
Egunen batean basoan galduko bazina, bizirauteko zure gida eta naturan aurki dezakezuna soilik erabiliz bizirauteko gai izango zinateke?
“Naturan bizirautea” jardueran parte hartzen duten taldeek 4 proba gainditu beharko dituzte ordubete baino gutxiagoan: orientatzen ikasi, aterpea eraiki, janaria bilatu, zauriak elementu naturalekin sendatzen ikasi eta sua egiten ikasi. Hori guztia Aretoan sortu ditugun materialak eta gidak erabiliz.
4 txanda egingo dira (10:30, 11:15, 12:00 eta 12:45). Gomendatutako gutxieneko adina: 10 urte. Beharrezkoa da aldez aurretik izena ematea eta Ingurumen Aretotik baieztapena jasotzea.

GINKANA 2.0. BOLUETIK
2026-02-22 10:30 - 13:30 UTC
Ginkana 2.0. autogidatuarekin familiek eta lagun taldeek (8 urtetik aurrerantz) hezegunea ezagutzeko aukera aparta izango dute hainbat joko eta ekintzaren bidez. Parte hartzaileek proposatutako puntuetan gelditu beharko dute eta horietako bakoitzean froga bat burutu.
Jarduerak 2 ordu inguru irauten du. Ekintza hasteko ordutegiak: 10:15, 10:30, 10:45 eta 11.00. Beharrezkoa da aldez aurretik izena ematea eta Ingurumen Aretotik baieztapena jasotzea.

ESKOLAKO AGENDA 2030 PROGRAMAREN LANKIDETZA-TAILERRA: ANFIBIOENTZAKO PUTZUA
2026-02-28 10:30 - 13:30 UTC
Eskolako Agenda 2030 programan parte hartzen duten Getxoko ikasleei lagundu nahi diezu anfibioentzako putzu bat eraikitzen? Publiko guztiarentzat zabalik egongo den tailer batean parte hartzera gonbidatzen zaitugu. Bertan, modu praktiko eta dibertigarrian, animalia hauentzako putzu bat eraikitzen ikasiko dugu. Jardueran zehar, igel, apo eta uhandreentzako ekosistema txiki horien garrantziaz jabetuko gara, eta tokiko biodibertsitatea sustatuko duen babesleku natural bat sortzen lagunduko dugu.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

“UDABERRIKO KOLOREAK” LEHIAKETA
2026-03-01 09:00 - 2026-03-31 17:30 UTC
Badator udaberria! Hori dela eta, Getxoko udaberriaren gaiarekin lotutako lehiaketa hau antolatzen dugu (loreak, garai honetako animalia tipikoak, paisaiak, tradizioak edo udaberriko jaiak eta abar. irudika daitezke).
Kategoriak:

4-9 urte (marrazkia)
10-15 urte (marrazkia)
16 urtetik gorakoak (argazkia)

Gai nagusia udaberria Getxon izango da, eta hilabete osoan zehar lanak jaso ahal izango dira. Apirileko lehen astean aukeratuko dira kategoria bakoitzeko irabazleak. Hauek dira sariak:

kategoriako oparia: koloretako 48 arkatzez osatutako kutxa.
kategoriako oparia: koloretako 48 arkatzeko kutxa.
kategoriako oparia: saski ekologikoa, 20 euroan baloratua.

Lehiaketaren oinarriak hemen kontsultatu: KLIK!

ESKULAN JASANGARRIAK: LEPOKO EKOLOGIKOAK
2026-03-07 10:30 - 13:30 UTC
Eskulan jasangarrien tailer honetan, 3 urtetik gorako txikiek lepoko ekologikoak sortuko dituzte kartoia berrerabiliz, normalean botako lituzketen materialei bigarren bizitza bat emanez.
Jolasaren eta sormenaren bidez ikasiko dugu irudemenez gauza politak egin daitezkeela planeta zainduz, birziklatzea, kontsumo arduratsua eta ingurumenarekiko errespetua bezalako balioak sustatuz.
2 txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

STREET ESCAPE ROOM: GELDIARAZI INBADITZAILEAK!
2026-03-08 10:30 - 13:30 UTC
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

JARDUERA BERRIA: INGURUMENAREN SUPER-HEROIAK
2026-03-14 10:30 - 13:30 UTC
Klima aldaketa, biodibertsitatearen galera, kutsadura… Mundua arriskuan dago. Lagunduko diguzu salbatzen?
8 urtetik gorako umeei zuzendutako jarduera berri honetan, parte-hartzaileek Ingurumen Aretoko erakusketa aztertu beharko dute, informazioa bilatzeko eta hainbat ingurumen-alderdiri buruz egiten zaizkien galderei erantzuteko. Erronka gisa, erantzun zuzen bakoitzak azken konponbidera hurbilduko die. Eta erantzun guztiak betetzen dituztenean kutxa sekretua ireki ahal izango dute, planeta salbatzeko gai den superheroia nor den jakiteko. Beren ahalegin eta jakin-mina saritzeko, opari txiki bat jasoko dute.
Ordutegia: 10:30, 11:15, 12:00 eta 12:45. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRA: KARTOIZKO HODIEKIN PINGUINOAK
2026-03-15 10:30 - 13:30 UTC
Eskulan tailer honetan, 5 urtetik gorako txikiek kartoizko hodiak berrerabiliko dituzte pinguino atseginak sortzeko. Jarduera egiten duten bitartean animalia horien ezaugarri batzuk ezagutuko dituzte eta erraz eta adinera egokituta ikasiko dute nola eragiten dion klima-aldaketak beren habitatari, planetarekiko errespetua eta zaintza sustatuz.
2 txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

JARDUERAK NATURAN: TXIMELETEN KOLOREAK (BASOEN NAZIOARTEKO EGUNA)
2026-03-21 10:30 - 13:30 UTC
3 urtetik gorako haurrei zuzendutako jarduera honetan, kartoia berrerabiliko dugu tximeleta baten silueta sortzeko, txikiek sormen handiz ebaki eta eraldatuko dituztenak. Ondoren, Ingurumen Aretoko arboretuma (gure (lorategi botanikoa, zuhaitz-espezie desberdinekin), zeharkatuko dute kolore desberdinetako elementu naturalen bila (loreak, zuhaitzen azalak, etab.), tximeletari bizia eta kolorea emateko, jolasa, natura eta birziklapena konbinatuz zentzumen-esperientzia dibertigarri batean.
2 txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

URAREN MUNDU EGUNA: URAREKIN EGINDAKO ESPERIMENTUAK
2026-03-22 10:30 - 13:30 UTC
Uraren Munduko Eguna ospatzeko eta horren garrantzia azpimarratzeko, 5 urtetik gorako umeei zuzendutako jarduera hau proposatzen da. Jardueran zehar 3 esperimentu ezberdin garatuko dira: “ura mugitu egiten da”, “araztegia” eta “ikusten ez den zikinkeria”. Horien bidez uraren garrantzia, bera kontserbatzeko eta aurrezteko beharra eta uraren ezaugarri fisiko eta kimiko batzuekin lotutako beste alderdi batzuk lantzen dira.
2 txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

HEGAZTIEN KOLOREAK
2026-03-28 10:30 - 13:30 (America/Adak)
Gure inguruko hegazti batzuek koloreak galdu dituzte. Kolore horiek berreskuratzen lagunduko diezue?
Jarduera honen bidez, Ingurumen Areto inguruan pista-joko erraz bat egingo da, eta parte hartzen duten taldeek 6 hegazti misteriotsuak zein diren asmatu beharko dute, eta benetako koloreekin koloreztatu beharko dituzte. Gainera, jarduera amaitzerakoan, Baliabide Zentroko “Getxoko hegaztiak” argazki-erakusketa bisitatu ahal izango da. Gomendatutako gutxieneko adina: 6 urte.
Ordutegia: 10:30, 11:00, 11:30, 12:00, 12:30 eta 13:00. Beharrezkoa da aldez aurretik izena ematea eta Ingurumen Aretotik baieztapena jasotzea.

HELDUENTZAKO IBILBIDE GIDATUA ETA TAILERRA: UDABERRIKO EKINOZIOAREN ERRITOAK, OHITURAK ETA SINESMENAK ZUHAITZEN BITARTEZ, HOJARASCA ELKARTEAREKIN
2026-03-28 10:30 - 13:30 UTC
Udaberriko ekinozioaren data aprobetxatuz, Hojarasca kultur elkarteko Aitor Ventureirak zuzendutako jarduera hau proposatzen da. Bolueko hezegunearen inguruko ibilbidea da, eta urte sasoi honekin zerikusia duten errituei, ohiturei eta sinesmenei buruz hitz egingo dugu. Ostara zelta ospakizunaren gaia jorratuko dugu, pazkoko arrautzen eta untxien tradizioaren jatorria, zelaien bedeinkapena, Su Berriaren berrikuntza, eta, jakina, kondaira eta mitologia hutsa. Ibilbidearen ondoren, bigarren zati bat egingo da egurrezko etxetxoaren barruan, eta bertan kandela bat egingo da ibilbide horretan bildu ditugun materialekin. Jarduera Bolueko hezegunean hasi eta Ingurumen Aretoan amaituko da.
Gutxieneko adina: 16 urte.
Ordutegia: 10:30-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.
